Ο **Χένρυ Νόρμαν Μπεθούν** ( /ˈbɛθ.juːn/, 3 Μαρτίου 1890 – 12 Νοεμβρίου 1939) ήταν Καναδός ιατρός, καινοτόμος στην επιστήμη της ιατρικής, και επιφανής κομμουνιστής. Ο Μπεθούν απέκτησε αρχικά παγκόσμια φήμη για την υπηρεσία του ως χειρουργού κατά τον Ισπανικό Εμφύλιο Πόλεμο, καθώς βρισκόταν στην πρώτη γραμμή του πολέμου, υποστηρίζοντας τη Δημοκρατική παράταξη. Ήταν, όμως, η υπηρεσία του στις τάξεις του κομμουνιστικού Όγδοου Ενωμένου Στρατού, κατά τη διάρκεια του Δεύτερου Σινο-Ιαπωνικού Πολέμου, που θα εξασφάλιζε την υστεροφημία του. Ο Δρ. Μπεθούν ουσιαστικά έφερε τη σύγχρονη ιατρική στην αγροτική Κίνα, περιθάλποντας πολλούς άρρωστους χωρικούς, αλλά και τραυματίες στρατιώτες. Η ανιδιοτελής του προσφορά έκανε μεγάλη εντύπωση στον κινεζικό λαό, και ιδιαίτερα στον ηγέτη του ΚΚΚ, Μάο Τσε Τουνγκ. Ο Μάο έγραψε έναν επικήδειο για τον Μπεθούν, τον οποίο απομνημόνευε ο κινεζικός λαός για γενιές.

Αν και ο Μπεθούν ήταν υπεύθυνος για την ανάπτυξη μιας κινητής υπηρεσίας μετάγγισης αίματος για τις επιχειρήσεις στην πρώτη γραμμή του ισπανικού εμφύλιου πολέμου, ο ίδιος πέθανε από δηλητηρίαση αίματος. Επιφανής κομμουνιστής και παλαίμαχος του Πρώτου Παγκοσμίου Πολέμου, έγραψε ότι κίνητρο των πολέμων ήταν τα κέρδη και όχι οι αρχές. Αγάλματα προς τιμήν του συναντώνται σε ολόκληρη την Κίνα.

Οικογενειακή ιστορία
--------------------

Ο Μπεθούν προερχόταν από εξέχουσα σκωτσέζικη οικογένεια του Καναδά, οι ρίζες της οποίας φτάνουν μέχρι την ιατρική φατρία των Μπεθούν/Μπίτον, που ασκούσε ιατρική στα Highlands και τα νησιά της Σκωτίας από τον Μεσαίωνα έως την Πρώιμη Νεωτερικότητα. Ο προ-προπάππους του, ο Αιδεσιμότατος Δρ. John Bethune (1751-1815), πατριάρχης της οικογένειας, ίδρυσε την πρώτη Πρεσβυτεριανή εκκλησία του Μόντρεαλ, τις πρώτες πέντε Πρεσβυτεριανές εκκλησίες του Οντάριο, και ήταν ένας από τους ιδρυτές της Πρεσβυτεριανής Εκκλησίας του Καναδά.

Ο προπάππους του Μπεθούν, Angus Bethune (1783-1858), εντάχθηκε στη Βορειοδυτική Εταιρεία (NWC) σε νεαρή ηλικία και ταξίδεψε σε όλη τη βορειοδυτική περιοχή του Καναδά της εποχής, εξερευνώντας και εμπορευόμενος γούνες. Ο Angus παντρεύτηκε τη Louise McKenzie (1793-1833), η οποία προερχόταν από τους αυτόχθονες Καναδούς Métis. Η Louise ήταν κόρη του Αξιότιμου Roderick McKenzie, εξέχοντος εταίρου της NWC, και της γυναίκας του, η οποία καταγόταν από την επαρχία. Ο Bethune και o McKenzie εργάζονταν και οι δύο στο εμπορικό κέντρο Fort William, κοντά στη λίμνη Superior. Εκείνος έφτασε τελικά στον Ειρηνικό Ωκεανό, στο Fort Astoria του Όρεγκον. Έγινε διοικητής της περιοχής της λίμνης Huron, εργαζόμενος για τη Hudson's Bay Company, μετά την απορρόφηση των ανταγωνιστικών εταιρειών. Όταν πια συνταξιοδοτήθηκε από την HBC το 1839, εξελέγη στο Δημοτικό Συμβούλιο του Τορόντο.

Παραπομπές
----------

1. 1 2  «Encyclopædia Britannica» (Αγγλικά) biography/Norman-Bethune. Ανακτήθηκε στις 9  Οκτωβρίου 2017.
2. ↑  «Artists of the World Online» (Γερμανικά, Αγγλικά) K. G. Saur Verlag, Walter de Gruyter. Βερολίνο. 2009. 10122765.
3. ↑  (Γαλλικά) *Base biographique*. 48770.
4. ↑  (Αγγλικά) *SNAC*. w63b7fr3. Ανακτήθηκε στις 9  Οκτωβρίου 2017.
5. ↑  (Αγγλικά) *Find A Grave*. 4624. Ανακτήθηκε στις 9  Οκτωβρίου 2017.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12819406c. Ανακτήθηκε στις 10  Οκτωβρίου 2015.
7. ↑  fr.wikipedia.org/wiki/H%C3%B4pital\_du\_Sacr%C3%A9-C%C5%93ur\_de\_Montr%C3%A9al.
8. ↑  www.cdnmedhall.org/laureates.
9. ↑
10. ↑  Bethune, Norman (1939). «Wounds». *The Marxist-Leninist*. Ανακτήθηκε στις 5 Αυγούστου 2015.
11. ↑  Munro A, Macintyre IMC. The ancestors of Norman Bethune (1890–1939) traced back to the Bethunes of Skye, leading members of the MacBeth/Beaton medical dynasty. J R Coll Physicians. 2013;43:262–9.
12. ↑  Barkwell, Lawrence J. "BETHUNE, NORMAN, DR." The Virtual Museum of Métis History and Culture, 14 Jan. 2014, .
13. ↑  Jones, Gwynneth C. D. The Historical Roots of Métis Communities North of Lake Superior. Prepared for the Métis Nation of Ontario, 31 Mar. 2015, p. 186. Zotero,  Αρχειοθετήθηκε 2020-02-05 στο Wayback Machine..
14. ↑  (Αγγλικά) Russell, Hilary (1985). «Bethune, Angus». Στο: Halpenny, Francess G, επιμ. *Dictionary of Canadian Biography*. **VIII (1851–1860)** (online έκδοση). University of Toronto Press. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138423
* LCCN: n78095629
* ISNI: 0000 0000 7357 0144
* GND: 118510355
* SUDOC: 03496777X
* BNF: cb12819406c (data)
* NLA: 35018191
* NDL: 00620364
* NKC: jn20000720025
* BNE: XX1187372

 |

 |